— Аднак гэта не вельмі карэктна. Хаця сыходзячы са стану рэчаў і апошняй хвалі рэпрэсій, магчыма, вы маеце рацыю. Рэжым прымушае нас дзейнічаць часам не вельмі карэктна. Слухайце, слухайце, знешне вы выглядаеце як нейкі сантэхнік. Але я ведаю, што парушаючы правілы правядзення перапісу вы рызыкавалі месцам працы. Вы сапраўдны грамадзянін. Вы мой кумір, — сказала Аня на развітанне, заскокваючы ў пад’езд, каб працягваць сваю місію — тлумачыць насельніцтву пра значэнне пытання нумар 12 у лёсе нацыі.